Diari Oficial de la Generalitat Valenciana


Sumari del DOGV 4156, del 27-12-2001 (2001/12387)

ACORD de 16 de novembre de 2001, de la Comissió Territorial d'Urbanisme de València, relatiu a la modificació número 8, delimitació unitat d'execució les Palmeres, de les normes subsidiàries d'Albalat de la Ribera.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4156

Data del DOGV
:   27-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12496


Data del document
:   16-11-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Albalat de la Ribera
    * pla d'urbanisme

ACORD de 16 de novembre de 2001, de la Comissió Territorial d'Urbanisme de València, relatiu a la modificació número 8, delimitació unitat d'execució les Palmeres, de les normes subsidiàries d'Albalat de la Ribera. [2001/A12271]
  
Vist l'expedient remés per l'Ajuntament d'Albalat de la Ribera referit a la modificació número 8, delimitació unitat d'execució les Palmeres, de les normes subsidiàries, i de conformitat amb els següents:
  
Antecedents de fet
  
1. El projecte es va sotmetre a informació pública mitjançant l'Acord del Ple de l'Ajuntament en la sessió del dia 26 de març de 2001. Després del pertinent període d'exposició pública, en el qual no es van presentar al·legacions, va ser aprovat provisionalment pel mateix òrgan amb data 30 de juliol de 2001. L'expedient complet té entrada en el Registre de la Comissió Territorial d'Urbanisme de València el dia 13 d'agost de 2001.
  
2. El projecte consta de memòria justificativa i plans d'ordenació.
  
3. L'objecte de la modificació és delimitar una unitat d'execució que incloga una superfície total de 27.831,52 metres quadrats, destinada a ús de magatzems i serveis (8.827,62 m2) i residencial (7.136,81 m2), corresponent 2.216,60 metres quadrats a sòl dotacional. La citada unitat es caracteritza per ser discontínua ja que esta separada per la carretera CV-515.
  
La modificació es justifica en la necessitat de gestionar i urbanitzar de forma conjunta els terrenys en qüestió.
  
4. Durant la tramitació de l'expedient s'ha sol·licitat l'informe dels organismes següents: Direcció General Obres Públiques (Divisió de Carreteres) de la Conselleria d'Obres Públiques, Urbanisme i Transports, que va ser emés en sentit desfavorable amb data 26 de setembre de 2001, i s'addueix per a això la necessitat d'establir la zona de protecció de 18 metres des de l'aresta exterior de la calçada.
  
5. Albalat de la Ribera disposa normes subsidiàries aprovades definitivament per la Comissió Territorial d'Urbanisme amb data 26 d'octubre de 1992.
  
6. La Comissió Informativa de la Comissió Territorial d'Urbanisme de València, en la sessió de 8 de novembre de 2001, va emetre un informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
2. La documentació està completa, a l'efecte del compliment del que preceptua l'article 27 de la LRAU.
  
3. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Pel que fa a l'informe de la Direcció General Obres Públiques (Divisió de Carreteres) de la Conselleria d'Obres Públiques, Urbanisme i Transports, cal fer constar que es tracta d'un sòl urbà que configura una travessia i, per tant, no li és aplicable la delimitació de la zona de protecció. A més, es tracta d'una ordenació ja arreplegada en les normes subsidiàries i que no és objecte de modificació, ja que l'única alteració és la relativa a la delimitació de la unitat d'execució.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
En vista de tot el que s'ha exposat anteriorment, la Comissió Territorial d'Urbanisme, en la sessió de 16 de novembre de 2001, acorda:
  
Aprovar definitivament la modificació número 8, delimitació unitat d'execució les Palmeres, de les normes subsidiàries d'Albalat de la Ribera.
  
Contra el present acord, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 16 de novembre de 2001.- El secretari de la Comissió Territorial d'Urbanisme: José Manuel Palau Navarro.